Anden del af trilogi om kristen spiritualitet
Ny, udvidet udgave med spørgsmål til grupper
At der er en dyb sammenhæng mellem at kende sig selv og at kende Gud, har fra kirkens første tid været en vigtig erkendelse.
Kristne har fokuseret på at lære Gud at kende på bekostning af at lære sig selv at kende. Resultatet er blevet en spiritualitet, der ikke er funderet i vores erfaringer. Hvis vi fokuserer på Gud, men ikke lærer os selv at kende, skaber det grobund for en ydre fromhed, som efterlader en kløft mellem det tilsyneladende og virkeligheden, som den er.